《山园芍药忽有花喜而赋》
宋代·蒲寿宬

披草篱根问旧花，一番春事又萌芽。
非因老态逢时感，只怨昏瞳作雾遮。
何处而今寻烂漫，不图于此见英华。
翻阶自合流芳咏，可惜飘零野客家。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。